| Pato sombrío |
| --- |
| Pato sombrío en voo |
| Estado de conservación |
| Pouco preocupante |
| Clasificación científica |
| 

|  |  |
| --- | --- |
| Reino: | Animalia |
| Filo: | Chordata |
| Clase: | Aves |
| Orde: | Anseriformes |
| Familia: | Anatidae |
| Subfamilia: | Anatinae |
| Xénero: | *Anas* |
| Especie: | ***A. rubripes*** |

 |
| Nome binomial |
| '**Anas rubripes'**(Brewster, 1902) |
| Sinonimia |
| *Anas obscura* |

O **pato sombrío** (*Anas rubripes*) é un parrulo norteamericano de tamaño grande. Os patos sombríos hibridan facilmente cos lavancos, cos que están tan relacionados que algúns estudosos mesmo consideran a esta especie unha forma escura do lavanco. De tódolos xeitos a validez da capacidade de formar híbridos para delimitar as especies do xénero *Anas* é hoxe posta en dúbida (Mank *et al.* 2004).

Descrición
----------

Os machos adultos teñen o bico amarelo, as patas alaranxadas e o corpo escuro, coa cabeza e o pescozo máis claros. Os ollos son escuros. O dimorfismo sexual nesta especie non é moi marcado, e as femias adultas son moi semellantes ós machos. Ámbolos dous sexos teñen un espello azul púrpura brillante, ó que lle falta a beira branca característica dos lavancos, ós que semellan na voz e o comportamento.

Distribución e hábitat
----------------------

Crían en lagos, estanques ríos, pantanos e outras áreas acuáticas do leste do Canadá (Grandes Lagos incluídos, e mos montes Adirondacks, do noroeste dos Estados Unidos.

É unha especie parcialmente migradora, e moitos exemplares pasan o inverno no centro leste dos Estados Unidos, especialmente en áreas de costa; outros pasan o ano enteiro na rexión dos Grandes Lagos.

Ocasionalmente aparecen en Gran Bretaña, malia que moitos avistamentos puideran te-la súa orixe en exemplares fuxidos da catividade. Nas illas Británicas adoitan cruzarse cos lavancos.

No pasado o pato sombrío e o lavanco estiveron separados polas súas preferencias á hora de escolleren os hábitats: a especie máis escura dominaba as zonas acuáticas dos bosques de Norteamérica, mentres que os lavancos se espallaban por zonas máis abertas e iluminadas, nas praderías e lagos abertos. A deforestación do leste e as plantacións de árbores en zonas de chaira provocou a mestura das dúas especies e o incremento da hibridación ata chegar os altos niveis de arestora.(Johnsgard 1967). Os híbridos son difíciles de distinguir a simple vista, polo que non se coñece ben a dinámica dos cruzamentos. Estudos en catividade amosan que a hibridación segue a regra de Haldane, morrendo moitas femias híbridas antes chegaren á madureza sexual (Kirby *et al.* 2004).

Alimentación e reprodución
--------------------------

Os patos sombríos obteñen o seu alimento en augas de pouca profundidade e pacendo na terra. A súa dieta componse basicamente de plantas, pero consomen tamén algúns moluscos e insectos acuáticos.
Poñen entre 6 e 14 ovos de cor ante averdegada, que chocan durante uns 30 días.

Pato sombrío

Situación
---------

O pato sombrío é unha peza de caza habitual, o que, malia non contarse aínda entre as especies ameazadas, está a provocar, xunta coa perda de hábitats, o lento declive da especie. Algúns coservacionistas sinalan tamén a hibridación e a competencia co lavanco como unha ameaza para a supervivencia da especie (Rhymer & Simberloff 1996, Rhymer 2006).

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Pato sombrío***  |

### Bibliografía

* **Avise**, John C.; Ankney, C. Davison & Nelson, William S. (1990): Mitochondrial Gene Trees and the Evolutionary Relationship of Mallard and Black Ducks. *Evolution (journal)* **44**(4): 1109-1119.
* **Johnsgard**, Paul A. (1967): Sympatry Changes and Hybridization Incidence in Mallards and Black Ducks. *American Midland Naturalist* **77**(1): 51-63.
* **Kirby**, Ronald E.; Sargeant, Glen A. & Shutler, Dave (2004): Haldane's rule and American black duck × mallard hybridization. *Canadian Journal of Zoology* **82**(11): 1827–1831.
* **Mank**, Judith E.; Carlson, John E. & Brittingham, Margaret C. (2004): A century of hybridization: Decreasing genetic distance between American black ducks and mallards. *Conservation Genetics* **5**(3): 395–403.
* **Rhymer**, Judith M. (2006): Extinction by hybridization and introgression in anatine ducks. *Acta Zoologica Sinica* **52**(Supplement): 583–585. PDF fulltext Arquivado 03 de decembro de 2013 en Wayback Machine.
* **Rhymer**, Judith M. & **Simberloff**, Daniel (1996): Extinction by hybridization and introgression. *Annu. Rev. Ecol. Syst.* **27**: 83-109.

### Ligazóns externas

* O pato sombrío na "Lista vermella de especIes ameazadas" da IUCN
* Cornell Lab of Ornithology - Pato sombrío Arquivado 14 de maio de 2007 en Wayback Machine.(inglés)
* South Dakota Birds and Birding(inglés)
* USGS Patuxent Bird Identification InfoCenter(inglés)
* Massachusetts Breeding Bird Atlas(inglés)

|  |  |
| --- | --- |
| Control de autoridades | 
* Wd: Q845292
* EBID: ID

 |

|  |  |
| --- | --- |
| Identificadores taxonómicos | 
* ADW: Anas\_rubripes
* Avibase: C732CB106EE8BAE8
* BirdLife: 22680174
* Dyntaxa: 233783
* eBird: ambduc
* EPPO: ANAXRU
* EUNIS: 100632
* FE: 96503
* FE-New: ID
* Fossilworks: 368431
* GBIF: 2498077
* GNAB: american-black-duck
* IBC: ID
* iNaturalist: 6924
* IRMNG: 10195867
* ITIS: 175068
* IUCN: 22680174
* NBN: NBNSYS0000000266
* NCBI: 75857
* TAXREF: 1968
* WoRMS: 159170
* Xeno-canto: Anas-rubripes

 |

1. ↑  BirdLife International (2012). "*Anas rubripes*". *Lista Vermella de especies ameazadas. Versión 2013.2* (en inglés). Unión Internacional para a Conservación da Natureza. Consultado o 26 November 2013.